system
Răspunde în limba română, în stilul Wikipedia, cat mai corect gramatical.
user
Ce poți spune despre Gothatea, Hunedoara?
assistant
Gothatea este un sat în comuna Gurasada din județul Hunedoara, Transilvania, România. Se află în partea de nord-vest a județului, la poalele munților Metaliferi, în defileul Mureșului. La recensământul din 2002 avea o populație de 273 locuitori. Biserica de lemn din sat cu hramul „Intrarea Domnului în Ierusalim (Duminica Floriilor)” a fost construită în secolul al XVII-lea și este monument istoric.

Lăcașuri de cult 

Biserica nouă, de zid, din satul Gothatea, cu hramul „Nașterea Maicii Domnului”, a fost construită între anii 1995 și 2010, după planurile arhitectului Alexandru Rugescu din Deva, din inițiativa preotului-paroh Ovidiu Stretean. Este un edificiu de plan dreptunghiular, cu absida pentagonală ușor decroșată; nava este prevăzută cu două absidiole laterale, de aceeași formă. Unica intrare apuseană, precedată de un pridvor deschis de zid, este străjuită de două turnuri-clopotniță impunătoare, cu terminații octogonale. La acoperirea lăcașului s-a utilizat, în exclusivitate, țigla. Inițiativa ridicării unei biserici trainice de zid, în locul celei vechi din bârne, devenită neîncăpătoare, data din anul 1936.

Vezi și 
 Biserica de lemn din Gothatea

Personalități
 George Nicula (1875-1862) a participat la Marea Adunare Națională de la 1 Decembrie 1918, la Alba-Iulia, în calitate de Delegat supleant al Cercului electoral Dobra. Despre acesta se cunoaște că a văzut lumina zilei, în anul 1875, la Gothatea, în familia plugarului Lazăr Nicula. A participat la Primul Război Mondial, fiind mobilizat la Regimentul cezaro-crăiesc nr. 64 Infanterie din Orăștie, pe fronturile din Galiția și Italia. Reîntors acasă, în toamna anului 1918, George Nicula a fost ales în grupul de 5 delegați supleanți care să reprezinte Cercul electoral Dobra la ratificarea Marii Uniri. Împreună cu acesta, au mai fost: Crișan Mihaiu din Ilia, Haneș Laeș din Dobra, Lazăr Vraciu din Dobra și Lazăr Ursa din Boz. Acest „făuritor de Românie Întregită”, plugar din Gothatea, s-a căsătorit cu Victoria Ilca și, împreună, au avut trei copii, pe: Lucreția, Ioanichie și Florica[1].
 ----[1] Serviciul Județean Hunedoara al Arhivelor Naționale, fondul de documente Dr. Victor Șuiaga, dosar nr. 3, fotografii ale delegaților hunedoreni la Marea Unire din 1918; Victor I. Șuiaga, Hunedorenii la Marea Unire, 1 Decembrie 1918, Deva, 1993, p. 45; Ioachim Lazăr, Hunedorenii și Marea Unire, Deva, Editura Karina, 2018, p. 156. ----

Note 

Gothatea, Gurasada